text: লুইস ও হ্যারিস (স্কটিশ গ্যালিক: লেওধাস অ্যাগাস না হেরাধ) হচ্ছে হেব্রাইডের বহির্ভাগে স্কটল্যাণ্ডের একটি দ্বীপ। এটি স্কটল্যান্ডের বৃহত্তম দ্বীপ এবং গ্রেট ব্রিটেন এবং আয়ারল্যান্ড দ্বীপের পরে ব্রিটিশ দ্বীপপুঞ্জের তৃতীয় বৃহত্তম দ্বীপ। উত্তরের দুই-তৃতীয়াংশকে লুইস এবং দক্ষিণের তৃতীয় অংশকে হ্যারিসকে বলা হয়; উভয়কে সাধারণভাবে পৃথক হিসাবে উল্লেখ করা হয়।
  
  ভূগোল
  
  নাম
  ইংরেজি বা স্কটিশ গ্যালিক কোনটিতেই দ্বীপটির এক-শব্দের নাম নেই এবং এটি 'লুইস ওহ্যারিস', 'হ্যারিসের সাথে লুইস', 'লুইসের সাথে হ্যারিস' ইত্যাদি নামে পরিচিত।. সমষ্টিবাচক নাম "দ্য লং আইল্যান্ড" (স্কটিশ গ্যালিক: an t-Eilean Fada) খুব কমই ব্যবহৃত হয়, যদিও কখনও কখনও উক্ত বিশেষণটি ইউইস্টস এবং ব্যারা সহ পুরো হেব্রাইড বহির্ভাগের ক্ষেত্রে প্রয়োগ করা হয়।
  
  লুইস–হ্যারিস সীমান্ত
  
  লুইস ও হ্যারিসের সীমানাটি প্রায় ৬ মাইল (৯.৭ কিমি), দ্বীপটি পশ্চিমে রিসোর্ট হ্রদ (লোচ রিয়াসোর্ট, স্কার্পের বিপরীতে) এবং পূর্বে সিফোর্থ হ্রদ (লোচ শিয়োফোইর্ট) এর মধ্যে অবস্থিত (এটি টার্বার্টের ইস্থমাসের আরও সুস্পষ্ট উত্তরে, যা উত্তর হ্যারিসকে দক্ষিণ হ্যারিস থেকে পৃথক করেছে।) ১৯৭৫ সাল পর্যন্ত লুইস রস ও ক্রোমার্টি কাউন্টি এবং হ্যারিস ইনভারনেস-শায়ারের অন্তর্ভুক্ত ছিল। (বর্তমানে পশ্চিম দ্বীপপুঞ্জের কাউন্সিল কমহেয়াররে নান এইলিয়ান সিয়ার দ্বারা পুরো দ্বীপপুঞ্জ পরিচালিত হয়।) সীমানাটি মূলত হ্যারিসের ক্ল্যান ম্যাকলিয়ড এবং লুইসের ক্ল্যান ম্যাকলিয়ডের ভূমির মধ্যবর্তী স্থানে ছিল, পরবর্তীতে এটি সিফোর্থের প্রথম আর্ল কলিন ম্যাকেনজির নিকট বিক্রয় করা হয়। আলেকজান্ডার হিউম ম্যাকলিয়ড এবং লর্ড সিফোর্থ ফ্রান্সিস (হ্যারিস এবং লুইসের স্ব স্ব স্বত্বাধিকারী) এর মধ্যে ৩,০০০ হেক্টর (৭,৪০০ একর) ভূমি নিয়ে বিরোধের ফলে ১৮০৫ ও ১৮৫০ সালে কোর্ট অব সেশন অনুসন্ধান শুরু করে এবং লর্ড প্রধান বিচারপতি ক্যাম্পবেল পায়ে সীমানা অতিক্রম করার মাধ্যমে এটি শেষ হয়। এটি এভাবে নির্ধারিত হয়েছে, এটি লোচ রিসর্টের ক্লার বেগ থেকে দক্ষিণ-পূর্ব দিকে লোচ চ্লেইস্টির পর্যন্ত, তারপরে বেলেচ না হ-উয়ামহা বরাবর ল্যাংডালে নদীর তীরে তারপরে উত্তর-পূর্বে টম রুইসগের শিখর দিয়ে উত্তর-পূর্বে মুল্লাচ অ'রুইসগ এবং মুলাচ ভিগাদাইল, পূর্ব দিকে আমহুইন এ মহুইল এবং স্রোতবরাবর যেখানে এটি এ৮৫৯ এর অধীনে অ্যাথ লিনের লোচ সিফোর্থে প্রবেশ করেছে, এ৮৫৯ হচ্ছে লুইস এবং হ্যারিসকে সংযোগকারি একমাত্র রাস্তা। সিফোর্থ দ্বীপ হ্যারিস ও লুইস উভয়ের অংশ হিসাবে বিবেচিত হয়; পরিসংখ্যানগত উদ্দেশ্যে প্রত্যেকের জন্য এর অর্ধেক অঞ্চল নির্ধারিত ছিল।
  
  হ্যারিস
  
  হ্যারিসের বেশিরভাগ অংশ অত্যন্ত পাহাড়ী, এক হাজার ফুটেরও (৩০৫ মিটার) বেশি উচ্চতার ত্রিশটির বেশি শৃঙ্গ রয়েছে; সর্বোচ্চ শৃঙ্গ হলো কর্বেট এর ক্লিশাম। হ্যারিসের আয়তন ৮৪১ বর্গমাইল (২,১৭8 বর্গ কিমি), যা গ্রেট ব্রিটেনের ১% অংশের সামান্য কম। এটি মূল ভূখণ্ডের নিকটতম স্থান থেকে ২৪ মাইল (৩৯ কিমি) দূরে, মিঞ্চ প্রণালী এদেরকে পৃথক করেছে।
  
  লুইস
  
  লুইস তুলনামূলকভাবে সমতল, তবে ব্যতিক্রম হচ্ছে দক্ষিণ-পূর্ব অংশ যেখানে সর্বোচ্চ বিন্দু বেন মোর ১,৮৭৪ ফুট (৫৭১ মিটার) এবং দক্ষিণ-পশ্চিমে যেখানে সর্বোচ্চ বিন্দু মেলাসভাল ১,৮৮৫ ফুট (৫৭৫ মিটার)। ব্রিটিশ দ্বীপপুঞ্জের যে কোনও সমুদ্রতীরাতিক্রান্ত দ্বীপের গভীরতম হ্রদ লুইসে অবস্থিত, এটি হলো সুয়াইনেবহাল হ্রদ, যার সর্বাধিক গভীরতা ৬৬.৭ মিটার (২১৮ ফুট 10 ইঞ্চি) এবং সামগ্রিক গড় গভীরতা ৩২ মিটার (১০৫ ফুট)
  
  কাছাকাছি ছোট দ্বীপ
  লুইস ও হ্যারিস দলের নিকটবর্তী অন্যান্য বসতিপূর্ণ দ্বীপ হলো: বেয়ার্নারেইঘ (মহা বেয়ার্নেরা) এবং স্গালপাই (স্কাল্পে)। তারাসাই (তারানসে) এবং অ্যান স্গার্প (স্কার্প), এখন জনহীন, এগুলো হ্যারিসের তীরের খুব কাছাকাছি দ্বীপ। মানচিত্রে পুরো পশ্চিমা দ্বীপপুঞ্জ (হেব্রাইডের বহির্ভাগ) লাল রঙে দেখানো হয়েছে। এর মধ্যে রয়েছে উত্তর উস্ট, বেনবেকুলা এবং দক্ষিণ উস্টের দ্বীপ (লুইস-হ্যারিসের দক্ষিণে পাতলা লাল ফালা; এগুলি তিনটি স্বতন্ত্র দ্বীপপুঞ্জ তবে একটি বাঁধ দ্বারা সংযুক্ত) এবং দক্ষিণ উস্টের সোজা দক্ষিণে বাররা।
  
  জনসংখ্যা
  লুইস/হ্যারিস স্কটিশ দ্বীপপুঞ্জগুলির মধ্যে সর্বাধিক জনবহুল এবং ২০১১ সালে মাত্র ২১,০০০ অধিবাসী ছিল, ২০০১ সালের আদমশুমারির অনুযায়ী ১৯,৯১৯ জন অধিবাসী ছিল, অর্থৎ দশ বছরে মোট জনসংখ্যা ৫.৬% বৃদ্ধি পেয়েছে। স্টোর্নওয়ে দ্বীপের মূল শহর এবং শহর ও আশেপাশের বিভিন্ন গ্রাম সহ স্টোর্নওয়ের বেসামরিক প্যারিশ শহরটির জনসংখ্যা প্রায় ১২,০০০।
  
  পরিবহন সংযোগ
  স্টোর্নওয়ে (স্টেওরনাভাগ) শহরের সাথে উল্লাপুল এর ফেরি যোগাযোগ এবং বেনবেকুলা, ইনভারনেস, অ্যাবারডিন, গ্লাসগো ও এডিনবার্গের সাথে বিমান যোগাযোগ রয়েছে। হ্যারিসের ফেরি টার্মিনাল এন টায়ারবার্ট (টারবার্ট) এর সাথে স্কায়ে এবং উত্তর উইস্টের সংযোগ আছে। তবে উত্তর উইস্ট প্রধান ফেরি হিসাবে লিভারবার্গের টার্মিনালটি ব্যবহার করে (এন টি-ওব)।
  
  ইতিহাস
  দ্বীপটি হাইল্যান্ড ক্ল্যান ম্যাকলিয়ডের বংশানুক্রমিক জন্মভূমি, হ্যারিসের সেই ব্যক্তিদের সাথে হ্যারিসের ক্ল্যান ম্যাকলিয়ড বা ম্যাকলিয়ডের ম্যাকলিয়ড হিসাবে উল্লেখ করা হয়েছে এবং লুইস-এ যারা আছেন তাদের লুইসের ক্লান ম্যাকলিড হিসাবে উল্লেখ করা হয়েছে।
  
  লুইস ক্ল্যান মরিসনেরও বংশানুক্রমিক বাড়ি।
  
  লুইস দাবার ঘুটি দ্বাদশ শতাব্দীর দাবার ঘুটির একটি বিখ্যাত সংগ্রহশালা, ওয়ালরাস হাতির দাঁত থেকে তৈরিকৃত এবং বেশিরভাগই মানব আকৃতির, এগুলি ১৮৩১ সালে উইগে আবিষ্কৃত হয়।
  
  অর্থনীতি
  
  দ্বীপের প্রধান শিল্প হ্যারিস উলের কাপড় উৎপাদন, যা দ্বীপে হাতে বুনন করা হয়; আইন অনুসারে কেবল হেব্রাইডের বহির্ভাগের উৎপাদিত কাপড়কে হ্যারিস উল বলা যেতে পারে।
  
  সাহিত্যে 
  পিটার মে রচিত উপন্যাসের লুইস ট্রিলজি (দ্য ব্ল্যাকহাউস, দ্য লুইস ম্যান এবং দ্য চেজমেন) লুইস ও হ্যারিসের উপর ভিত্তি করে রচিত হয়েছে।
  
  আরও দেখুন 
  
   স্কটল্যান্ডের দ্বীপপুঞ্জের তালিকা
  
  পাদটীকা
  
  তথ্যসূত্র 
   স্কট জনস্টোন; হ্যামিশ ব্রাউন; এবং ডোনাল্ড বেনেট (১৯৯০) কর্বেটস এবং অন্যান্য স্কটিশ পাহাড়। এডিনবার্গ। স্কটিশ পর্বতারোহণ ট্রাস্ট।
  
  বহিঃসংযোগ 
  
   গুগল মানচিত্র
   হেব্রাইডস.সিএ/ হোম অব কুইবেক–হেব্রাইডীয় স্কটস যারা লুইস থেকে কুইবেকে গমন করেছিল, ১৮৩৮-১৯২০ এর দশক
  
   
  বিষয়শ্রেণী:হেব্রাইডের বহির্ভাগের দ্বীপপুঞ্জ
title: লুইস ও হ্যারিস